10. Godkendelse af forslag til handleplan for Natura 2000-område (Åben)
Tidl. politisk behandling
Forventet sagsgang
TM-U, ØK, BY
Lovgrundlag
Miljømålsloven, Naturbeskyttelsesloven, bekendtgørelse om 
kommunalbestyrelsernes Natura 2000-handleplaner
SAGENS INDHOLD
Byrådet skal i denne sag tage stilling til forslag til handleplan for Natura 2000-område 
nr. 229 ”Thomas Petersen og Ragner Eriksen” og sende forslaget i 8 ugers offentlig høring.
Natura 2000 er betegnelsen for et netværk af beskyttede områder i EU. Områderne skal bevare og beskytte 
naturtyper og vilde dyre- og plantearter, som er sjældne, truede eller karakteristiske for EU-landene. Staten 
udarbejder overordnede status og planer for områderne i [adresse]. Efterfølgende udarbejder kommunerne 
i samarbejde med staten handleplaner for den indsats, der skal ske til målopfyldelse af områderne.
”Thomas Petersen og Ragner Eriksen” er beliggende nord for Hadsten og kun en lille del ligger i [adresse] 
Kommune, mens størstedelen er beliggende i Randers Kommune. Arealerne er i privat eje.
Byrådet har tidligere godkendt Natura 2000 handleplanen for første planperiode (2010-2015) den 27. 
november 2012 og anden planperiode (2016-2021) den 27. september 2016. Miljøstyrelsen har i juni 2023 
udsendt tredje generation (2022-2027) af Natura 2000-planer inklusiv ”Bjerre Skov og Ragner Eriksen”, og 
[adresse] og Randers kommuner skal nu have godkendt tilhørende handleplaner. 
 
Størstedelen af Natura 2000-området inden for Favrskov Kommune består af skovbevoksede, 
fredskovspligtige naturområder, som miljøstyrelsen varetager plejen af. Der resterer dog en mindre del af 
området, som kommunerne varetager bestående af skovbevoksede naturområder, som ikke er 
fredskovspligtige, samt lysåbne naturtyper. Der kan læses mere om statens Natura 2000-områder her, og 
forslaget til handleplan kan ses i bilag.
Teknik og Miljø har udarbejdet forslaget til handleplanen i samarbejde med Randers Kommune og 
Miljøstyrelsen. Forslaget beskriver de naturplejende tiltag, som myndighederne vil udføre i løbet af 
planperioden 2022-2027. Indsatserne for de lysåbne naturtyper løber over en periode på 6 år, mens 
indsatserne for de skovbevoksede, fredskovspligtige naturområder løber over en periode på 12 år. Begge 
indsatser er samlet i forslaget til handleplanen. 
Hovedformålet med indsatserne i perioden 2022-27 er: 
1.
Fokus på mere naturlige processer og naturens robusthed 
2.
Sikre og forbedre tilstanden af den eksisterende natur og levesteder 
3.
Bekæmpe invasive arter.
Indsatsen er rettet mod sammenbinding af natur, etablering af græsning, indgåelse af aftaler om 
skovnaturtypebevarende drift og pleje eller urørt skov. Det er indsatser, som hver især vil understøtte en 
større biodiversitet. Desuden er der fokus på at vedligeholde og opdatere eksisterende græsningsaftaler, 
[adresse]: EMN-2023-03063
Dok-ID: 3639845
Sagsbehandler: cors
Byråd
31. januar 2024  19:00
så de passer til de nuværende forhold. Der er også fokus på at sikre områdets robusthed over for 
klimaforandringer.
Teknik og Miljø har i samarbejde med Randers Kommune og Miljøstyrelsen vurderet, at handleplanen ikke 
skal miljøvurderes, idet den ikke sætter nye rammer for fremtidige anlægstilladelser, og fordi planen er 
direkte forbundet med og nødvendig for Natura 2000-områdets forvaltning. Handleplanen læner sig meget 
op ad den Natura 2000-plan som Miljøstyrelsen har udarbejdet for området. Der er for denne Natura 2000-
plan blevet lavet en Strategisk Miljøvurdering (SMV), som er tilgængelig på miljøstyrelsens hjemmeside.
VURDERING
Da det kun er en mindre del af Natura 2000-området, som ligger i [adresse] og en stor del 
derudover er fredskovspligtig, er det ikke forvaltningens forventning, at handleplanen vil medføre nye 
væsentlige tiltag i [adresse] i forhold til de tidligere handleplaner. Handleplanen lægger op til, at 
der kan skabes urørt skov i de skovbevoksede områder, som ikke er fredskovpligtige og som kommunen 
derfor varetager. Dette vil ske på en frivillig basis, og det er helt op til de enkelte lodsejere, om de ønsker 
at være med i et projekt om at skabe øget biodiversitet på deres grund. 
Det er Teknik og Miljøs vurdering, at handleplanen vil hjælpe til at sikre en hensigtsmæssig forvaltning af 
kommunens eneste natura 2000-område.
ØKONOMI
Det er forvaltningens forventning, at eventuelle udgifter for kommunen vil kunne dækkes af forvaltningens 
ordinære driftsmidler for naturområdet.  
INDDRAGELSE
Forslaget til handleplan er udarbejdet i samarbejde med Randers Kommune og Miljøstyrelsen. 
Miljøstyrelsen har været tovholder på forslaget, da størstedelen af det samlede Natura 2000-område består 
af fredskov. Teknik og Miljø koordinerer høringen af forslaget med Randers Kommune. 
INDSTILLING
Direktøren for Teknik og Miljø indstiller til Byrådet:
1.
At udkastet til handleplanen godkendes og sendes i offentlig høring i 8 uger.
2.
At forvaltningen bemyndiges til at godkende planen endeligt, hvis ikke der kommer væsentlige 
bemærkninger i høringsperioden.
BESLUTNING
Teknik- og Miljøudvalget, 10. januar 2024:
Fraværende: Ingen
Indstilles godkendt med en bemærkning om, at udvalget opfordrer forvaltningen til at arbejde aktivt på at 
indgå frivillige aftale med lodsejere om at skabe øget biodiversitet på deres grund.
Økonomiudvalget, 23. januar 2024:
Fraværende: Ingen
Indstillingen fra Teknik- og Miljøudvalget indstilles godkendt. 
Byrådet, 30. januar 2024:
Fraværende: Keld Andersen
Godkendt.
Bilag

Udkast til Natura 2000-handleplan 2022-2027 N229 Bjerre Skov og Ragner Eriksen (3639868)
